《送陆明府梦洲入觐》
明代·卢楠

尔时登眺黎阳山，松门萝径穷追攀。昨梦岩花散幽色，髣髴百里开心颜。

觉来欲往无时閒，思君玩弄双琼环。天寒日暮愁蹇产，漳水横波龙转眼。

浮云北向徂高旌，海岳惊看在此行。异日层霄不可望，好将书寄凤凰城。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。